Joaquim Forn fa un pas enrere i deixa la política
Joaquim Forn fa un pas enrere i abandona la política
L'exconseller considera que ja ha fet tot el que havia de fer
Agències / AC
divendres, 13 de desembre 2019 - 10:47h
L'exconseller està inhabilitat deu anys per la sentència de l'1-O | Catalunya Diari
Joaquim Forn ha anunciat que deixa la vida política institucional. L'exconseller, inhabilitat deu anys per la sentència de l'1-O, considera que ja ha fet tot el que havia de fer a l'Ajuntament de Barcelona i al Govern. En una entrevista a 'Vilaweb', Forn donava la notícia, expressant però que continua disposat a col·laborar i implicar-se en projectes polítics i socials. «Té consciència política des que tenia 12 anys», ha dit, i assegura que no abandonarà.
«El conflicte va més enllà dels presos»
L'exconseller d'Interior ha expressat aquest divendres que consideraria un «error» que els polítics a la presó pel procés es converteixin en el centre de la negociació entre el Govern i el govern central, tot i destacar que la negociació no pot eludir la situació política i judicial catalana. «Penso que seria un error: el conflicte polític entre Catalunya i Espanya va més enllà dels presos», ha assegurat Forn des de la presó de Lledoners (Barcelona), defensant la via del diàleg. «S'ha de parlar amb tothom, fins i tot amb qui t'ha condemnat i perseguit», ha dit l'exconseller, que considera acabada la seva activitat política institucional.
No vol l'indult, però acceptaria l'amnistia
Pel que fa a la proposta de les presons en les quals es troben els presos perquè rebin la classificació de segon grau, ha assegurat que mereixien el tercer grau perquè compleixen totes les condicions per obtenir-lo, i ha explicat que no demanarà l'indult però sí que acceptaria l'amnistia: «L'amnistia esborra el delicte i reconeix el conflicte».
Forn ha explicat que l'indult no el reclamaria perquè no demanarà permís ni perdó: «Nosaltres hem optat per la via de l'amnistia, però si he de complir la pena, la compliré. El que no faré és renunciar als meus drets».
L'independentisme arrasa a Escòcia i reclama un nou referèndum
Junqueras no investirà Sánchez sense el compromís de negociació «entre governs»
L'independentisme arrasa a Escòcia i ja reclama un nou referèndum
L'advertència d'última hora de Junqueras a Sánchez
Ajuntament de Barcelona Joaquim Forn 1-O Govern Català